[Video] Pukki, die gelukbringer, vang graad | Maroela Media
Pukki, die gelukbringer. Foto: Facebook/Pukki
Die Noordwes-Universiteit se Potchefstroom-kampus vereer vandag een van die bekendste gesigte op die kampus. Volgens die universiteit se Facebook-blad vang Pukki, die gelukbringer, graad.
“Hy is bekend vir sy drukkies, sy ewige glimlag en sy helpende hand wat gereeld na minder bevoorregtes uitgesteek word,” lui die inskrywing. “En nou het hy ŉ graad. Die NWU-Puk se gelukbringer, Pukki, het vandag amptelik sy graad ontvang en in die proses is Stefan van Dyk ontmasker as die man binne die populêre pak. Dit was gewis ŉ historiese geleentheid! Stefan se anonieme opvolger is reeds hard aan die werk en ons wens hom alle sterkte toe in sy taak om Stefan se gróót skoene vol te staan.”
Prof. Fika Janse van Rensburg, rektor van die NWU se Potchefstroom-kampus, sê dat dié ŉ historiese gebeurtenis is. “Stefan was nog altyd Stefan, maar vir ŉ paar jaar was hy Pukki! Hy is die eerste Pukki wat graadkry! Pukki het hoeveel projekte aan die gang gehad die afgelope paar jaar. Ons omgee vir mekaar is verpersoonlik in die identiteitlose Pukki – en nou het hy hier ŉ identiteit.”
Geluk Pukki! Ag, ons bedoel, Stefan.
Domino’s en ABI skenk 22 000 ℓ gebottelde water
Ronél Wall · 3 jaar gelede
Julle praat van Stefano, maar wanneer sy name uitgerekte word om sy graag te ontvang, sê hulle duidelik Franse van Dyk…
Liavv · 3 jaar gelede
Sy volle naam is Frans Stefanus van Dyk